open-index/open-wikipedia-markdown huggingface dataset:
Oportunistička infekcija

**Oportunistička infekcija** (fr. opportunité, odnosno lat. opportunitas) je infekcija uzrokovana patogenima koji obično ne uzrokuju bolesti ako je imuni sistem zdrav. Ugroženi imuni sistem, predstavlja pogodnu priliku za infekciju datim patogenom.

## Uzroci 
Više faktora može uzrokovati imunodeficijenciju, tj. smanjenje imuniteta:
* Neuhranjenost
* Česte infekcije
* Lijekovi za smanjenje imuniteta koji se daju pacijentima kojima je izvršeno presađivanje organa
* Hemoterapija kod oboljelih od raka
* SIDA ili HIV infekcije
* Genetske predispozicije
* Oboljenja i oštećenja kože
* Liječenje antibioticima 
* Medicinski zahvati
* Trudnoća

## Vrste infekcija 
Između ostalih, to su:

* Pneumocystis pneumonia ili PCP, (napada pluća, i limfne čvorove, slezenu, jetru ili koštanu srž) 
* *Candida albicans*
* *Staphylococcus aureus*
* *Streptococcus pyogenes*
* *Pseudomonas aeruginosa*
* *Poliomavirus*, virus koji uzrokuje progresivnu multifokalnu leukoencefalopatiju.
* *Acinetobacter baumanni*
* *Toxoplasma gondii*
* *Cytomegalovirus*
* *Aspergillus*
* *Kapošijev sarkom*

## Tretman 
Tretman zavisi od vrste oportunističke infekcije, obično uz upotrebu različitih antibiotika.

## Tretman u veterinarstvu 
Oportunističke infekcije uzrokovane virusom pseće leukemije i virusa pseće imunodeficijencije tzv. retrovirusne infekcije se liječe imunološkim modulatorom T-limfocitnih ćelija.

## Također pogledajte 
Kategorija:Medicina
Kategorija:Imunologija
Kategorija:Poremećaji imunološkog sistema
Hapi

mini|199 px|Dva Hapija sa biljkama
**Hapi** (**Hep**, **Hap**, **Hapy**) je bog Nila i plodnosti u egipatskoj mitologiji. Za seljake je bio važniji od Raa. Drugi bog koji se zove Hapi je Horusov sin.
## Etimologija 
Hapi je isprva bilo preddinastijsko ime za Nil, a poslije se počelo upotrebljavati kao ime boga Nila. Poslije su Egipćani zvali Nil *iterw*, "rijeka". Ime Nil dolazi od egipatske riječi *nwy* ("voda"), koju su Grci izgovarali *Neilos*. 
## Opis, uloga i kult 
mini|135 px|Hapi prinosi svete darove egipatskog obilja
Hapi se prikazuje kao zeleni ili plavi čovjek s bradom i štapom, a na glavi ima papirus ili lotos. On je bog hermafrodit, sa ženskim grudima koje simboliziraju plodnost. Često se prikazuju dva Hapija – jedan za Gornji, drugi za Donji Egipat. Hapi upravlja Nilom. Egipćani nisu znali zašto dolazi do poplava. Vjerovali su da bogovi Hnum, Satis i Anuket (ponekad i Heket) određuju količinu vode. Hapi je poštovan kao "Gospodar ptica i riba iz močvare" te je smatran njihovim ocem. Za Nil se vjerovalo da teče iz okeana Nuna, a Hapi je preuzeo neke Nunove karakteristike. U *Tekstovima piramida* je Hapi spomenut i kao bog koji može biti zao, te stvoriti previsoku poplavu. Egipćani su dolazak poplave znali po pojavljivanju plave zvijezde Sirius, koju personificira Sopdet, božica-zvijezda. Hapi je štovan da bi donio poplavu koja ne smije biti ni previsoka ni preniska. Ako bi poplava bila previsoka, polja bi bila natopljena, ali bi bile uništene kuće uz obale. Ako bi bila preniska, to se smatralo još većom katastrofom. Hapija se štovalo bacanjem hrane u Nil. On "livade tjera na smijeh kad su riječne obale poplavljene". U Gornjem Egiptu je njegova žena božica Nekhebet, a u Donjem Wadjet. Hapi nije imao hramove, ali se štovao u hramovima drugih bogova. Faraon Ehnaton, Nefertitin muž, koji je bio monoteist te atonist, smatrao je Hapija sinom svoga boga Atona, te je u Hapijevu čast spjevao pjesmu, iako zapravo hvali sebe u njoj. 
## Također pogledajte 
* Nil
* Poplave Nila

## Vanjski linkovi 
* http://www.egyptartsite.com/hapi.html

## Literatura 
* Joann Fletcher, *Drevni Egipat*
* Hapi, God of the Nile, Fertility, the North and South...

''

Kategorija:Egipatski bogovi
Adenokarcinom

**Adenokarcinom** () je vrsta malignog tumora koji se javlja u žljezdastom tkivu. Da bi se neki tumor klasifikovao kao adenokarcinom, ćelije ne moraju biti striktno dio žlijezde dok god imaju sekretorne moći. Adenokarcinomi imaju sposobnost metastaze. U slučaju benignog tumora, tada se koristi pojam adenom.

Visoko diferencirani adenokarcinomi su dosta slični žljezdastom tkivu od kojeg su nastali, dok loše diferencirani nisu.

## Reference 
## Vanjski linkovi 
Kategorija:Onkologija
Kategorija:Infektivni uzroci raka
Candida albicans

**Candida albicans** je diploidna gljiva (oblik kvasca) koje se razmnožava seksualnim putem ali ne dolazi do mejoze. Dovodi do nastanka oportunističkih oralnih i genitalnih infekcija kod ljudi. Sistemne gljivične infekcije su značajne kod imunokompronitiranih pacijenata (AIDS, pacijenti na hemoterapiji, ili transplantirani pacijenti). Oboljenja koje uzrokuje candida se mogu javiti i kod pretjerane primjene antibiotika, kao i kod neadekvatne prehrane (visok unos ugljikohidrata). C. albicans je komenzal i nalazi se u normalnoj flori usne šupljine. Normalno se *C. albicans* može nalaziti kao dio fiziološke flore kod 80% humane populacije, bez štetnih efekata a njen prekomjeran rast i razmnožavanje se manifestira pojavom kandidijaze. Kandidijaza može zahvatiti genitalni trakt, probavni trakt ili se može naći u krvi.

## Literatura 
*"*Factors Affecting the Morphology of Candida Albicans*" Dan Otho McClary, Annals of the Missouri Botanical Garden, Vol. 39, No. 2 (May, 1952), str. 137-164. doi:10.2307/23945099

Kategorija:Gljive
Nogometna Bundesliga 2008/2009.

**Fußball-Bundesliga 2008/09. godine** je bila 46. sezona Fußball-Bundeslige, njemačke premijer nogometne lige. Sezona je počela dana 15. augusta 2008. godine nerješenim rezultatom 2–2 između branioca titule FC Münchena i Hamburger SV, a završila je posljednjom utakmicom dana 23. maja 2009. godine. VfL Wolfsburg je tada osigurao svoju prvu nacionalnu titulu nakon pobjede domaće od 5–1 nad ekipom Werder Bremen.

## Promjene od sezone 2007/08 
### Strukturalne promjene 
### Promocija i ispadanje 
FC Nuremberg, Hansa Rostock i MSV Duisburg završili su na pozicijama od 16 do 18 u sezoni 2007/08., te su zbog toga ispali u Drugu Fißball-Bundesligu. Zamijenile su ih tri prvoplasirane ekipe iz Druge Fußball-Bundeslige 2007/08: Borussia Mönchengladbach, TSG 1899 Hoffenheim i FC Köln.

## Informacije o ekipama 
desno|mini|360px|Ekipe u sezoni 2008/09. godine
### Stadioni i lokacije 
;Zabilješke
# TSG 1899 Hoffenheim je svoje domaće utakmice u 2008. godini igrao na Carl-Benz-Stadionu u Mannheimu, pošto je njihova Rhein-Neckar-Arena još nije bila završena.
# Bayer 04 Leverkusen je svoje domaće utakmice u 2008. godini igrao na LTU-Areni u Düsseldorfu, pošto je njihova BayArena bila nadograđivana na kapacitet od 30.000.

## Tabela 
**Napomene:**
* Njemački prvak i drugoplasirani se automatski kvalificiraju u Ligu prvaka, i to direktno u takmičenje po grupama, dok trećeplasirani ide u treće pretkolo kvalifikacija za Ligu prvaka.
* Ekipa Energie Cottbus je igrala u doigravanju za opstanak u Bundesligi protiv trećeplasirane ekipe iz druge Bundeslige, 1. FC Nürnberg, a u dvije utakmice su odigrane 28. i 31. maja 2009 godine. U obje utakmice pobjedio je tim 1. FC Nürnberg i time se plasirao u Bundesligu, dok je Energie Cottbus ispao u drugu Bundesligu.

### Rezultati 
Tabela prikazuje rezultate nogometne sezone 2008/09. godine. U lijevom dijelu tabele su prikazani timovi domaćini, a u gornjem, gostujući timovi.

## Konačan spisak strijelaca sezone 2008/09. 
mini|Grafite, najbolji strijelac lige

## Play-off ispadanja 
Energie Cottbus kao 16. na tabeli suočio se sa trećeplasiranim drugoligašem 1. FC Nürnbergom u dvije utakmice play-offa. Nürnberg je pobijedio u obe utakmiceukupnim rezultatom 5–0, te tako osigurao promociju u Bundesligu 2009/10. godine, dok je Cottbus ispao u 2. Bundesligu 2009/10.

## Također pogledajte 
* DFB-Pokal 2008/09.
* 2. Bundesliga 2008–09
* 3. Liga 2008/09
* Spisak njemačkih nogometnih transfera ljeto 2008
* Spisak njemačkih nogometnih transfera zima 2008/09

## Reference 
## Vanjski linkovi 
*  
* Bundesliga na UEFA.com 
* Bundesliga na Transfermarkt.de 
* Bundesliga na kicker.de 

2008/09.
Melanom

mini|200px|Melanom na koži.
**Melanom** () je maligni tumor melanocita koji se nalaze pretežno u koži, ali se mogu naći i u respiratornim putevima, probavnom sistemu, vagini, mokraćnoj cijevi, ustima, mozgu i unutrašnjosti oka. Iako se javlja u samo 4% svih oblika raka kože, odgovoran je za čak 80 posto smrtnih slučajeva.

Tumor nastaje nekontrolisanim bujanjem pigmentnih ćelija, melanocita. Melanom u 80 posto bolesnika nastaje na mjestu pigmentacije, tj. mladeža. Melanom se može brzo širiti (metastazirati) u druge dijelove tijela putem limfnog sistema ili putem krvi.

Oko 160.000 novih slučajeva melanoma se dijagnostikuje širom svijeta svake godine, i češće se javlja kod muškaraca i bijelaca. Prema statistikama Svjetske zdravstvene organizacije, oko 48.000 smrtnih slučajeva godišnje je uzrokovano melanomom.

## Reference 
## Vanjski linkovi 
Kategorija:Kožne bolesti
Kategorija:Onkologija
Kategorija:Karcinom
Sopot

**Albanija**:

* Sopot (Albanija), naselje u regiji Dibër

**Bosna i Hercegovina**:

* Sopot (Konjic), naselje u općini Konjic

**Bugarska**:

* Sopot (Bugarska), grad u Plovdivskoj oblasti
* Sopot (Loveč), naselje u Lovečkoj oblasti

**Hrvatska**:

* Sopot (Pregrada), naselje grada Pregrade, Krapinsko-zagorska županija
* Vrhovački Sopot, naselje grada Ozlja, Karlovačka županija

**Makedonija**:

* Sopot (Kavadarci), naselje u općini Kavadarci, Vardarska oblast
* Sopot (Kumanovo), naselje u općini Kumanovo, Sjeveroistočna oblast
* Sopot (Sveti Nikole), naselje u općini Sveti Nikole, Vardarska oblast
* Sopot (Veles), naselje u općini Veles, Vardarska oblast

**Poljska**:

* Sopot (rijeka), rijeka u Poljskoj
* Sopot (Poljska), grad u Pomeranskom vojvodstvu

**Srbija**:

* Sopot (Srbija), naselje i sjedište prigradske općine grada Beograda
* Sopot (Đakovica), naselje u općini Đakovica, Pećki okrug
* Sopot (Pirot), naselje u općini Pirot, Pirotski okrug
Pomeransko vojvodstvo

**Pomeransko vojvodstvo** (polj. *Województwo pomorskie*) je vojvodstvo u Poljskoj.

Uspostavljeno je 1. januara 1999. godine. Središte vojvodstva je Gdańsk (461.935 (2014)). Ostali veći gradovi su Gdynia (247.792) i Słupsk (93.706).

* Naseljenost: 2.298.811 (2014) stanovnika
* Površina: 18.310&nbsp;km2

## Vanjski linkovi 
* Službena stranica 

Kategorija:Vojvodstva u Poljskoj
Inč

mini|250px|Traka za mjerenje u inčima
**Inč** () ili *palac* je ime mjerna jedinica za dužinu. Njegova veličina se može razlikovati od sistema do sistema. Za međunarodne jedinice mjere važi da u jednom jardu ima 36 a u jednoj stopi 12 inča. Jedinica inč danas se upotrebljava u Velikoj Britaniji, SAD-u i Kanadi, a neformalno i u nekim zemljama Commonwealtha kao npr. Australija.

Međunarodni standardni simbol za inč je "in." (ISO 31-1, Aneks A).

## Odnos sa drugim mjernim jedinicama 
Jedan međunarodni inč je jednak:

* 2,54 centimetara (jedan centimetar je jednak oko 0,3937 međunarodnih inča)
* 1.000 touova (jedan tou je 0,001 ili 10-3 inča)
* oko 0,08333 stopa (jedna stopa iznosi 12 inča)
* oko 0,02778 jarda (jedan jard iznosi 36 inča)

Kategorija:Imperijalne jedinice
Kategorija:Jedinice za dužinu
Tou

mini|desno|250px|Sir Joseph Whitworth
**Tou** () ili **mil** je jedinica za dužinu koja iznosi hiljaditi dio inča. Upotrebljava se u mašinstvu i mehanici, za precizna mjerenja, da bi se izrazila debljina žice, papira, folije, sloja boje, plastike, kao i tolerancije i zračnosti dijelova mašine.
Kao prvi koji je počeo sa upotrebom ove mjerne jedinice, 1844. se spominje Joseph Whitworth.
1 tou je jednak:

* 0.001 inč (1 inč je jednak 1,000 tou)
* 0.0254&nbsp;mm, ili 25.4 μm (1 milimetar je otprilike jednak 39.37 tou)
## Vanjski linkovi 
* https://web.archive.org/web/20091010091009/http://gwydir.demon.co.uk/jo/units/length.htm#small
* https://web.archive.org/web/20120223124533/http://www.corrosionist.com/corrosion_rate_conversion.htm
* http://www.unc.edu/~rowlett/units/dictM.html#mil
* http://www.itee.uq.edu.au/~engg2800/Lecture%20Notes/pcbdesign.html 

Kategorija:Imperijalne jedinice
Kategorija:Jedinice za dužinu
Lubusko vojvodstvo

**Lubusko vojvodstvo** (polj. *Województwo lubuskie*) je vojvodstvo u Poljskoj. Nalazi se na zapadu zemlje, na granici sa Njemačkom.

Uspostavljeno je 1. januara 1999. godine. Središte vojvode je Gorzów Wielkopolski, a skupština se nalazi u mjestu Zielona Góra.

## Također pogledajte 
* Pruska

## Vanjski linkovi 
* Službena stranica

Kategorija:Vojvodstva u Poljskoj
Operacija (čvor)

* Operacija (hirurgija), hirurška operacija
* Operacija (matematika), matematička operacija
* Operacija (vojska), vojna operacija
* Naučna operacija
* Operacija žaoka, operacija sačinjena u cilju hvatanja osobe koja je počinila zločin
* Poslovne operacije
** Proizvodne operacije
** Operacijski menadžment
* Operacijski sistemi za podršku, u telekomunikacijama
* Zakonske operacije, pravni termin
* Muzičke operacije, kao što su:
**Transpozicija
**Inverzija
**Multiplikacija
**Permutacija
**Kontrapunkt
Sopot (Poljska)

**Sopot** je grad na sjeveru Poljske smješten na obali Baltičkog mora. Poznat je kao banjsko lječilište i ljetovalište, a jedan od njegovih zaštitnih znakova je i Internacionalni muzički festival Sopot, na kojem su tokom 1960-ih i 1970-ih godina nastupale i naše zvijezde poput Tereze Kesovije, Gabi Novak, Vice Vukova, Dragana Stojnića, Radojke Šverko, a kasnije i grupa "Plavi orkestar", odnosno Goran Bregović.

## Ime 
Ime Sopot dolazi od staroslavenske riječi za izvor.

## Partnerski gradovi 
*  Frankenthal, Njemačka
*  Ratzeburg, Njemačka
*  Peterhof, Rusija
*  Karlshamn, Švedska
*  Southend on Sea, Ujedinjeno Kraljevstvo
*  Næstved, Danska
*  Ashkelon, Izrael
*  Zakopane, Poljska

## Vanjski linkovi 
* Službena stranica

Kategorija:Gradovi u Poljskoj
Mazovjecko vojvodstvo

**Mazovjecko vojvodstvo** (polj. *Województwo mazowieckie*) je vojvodstvo u Poljskoj. Ime vojvodstva dolazi od tradicionalnog naziva za regiju Mazovija.

Uspostavljeno je 1. januara 1999. godine. Središte vojvodstva je Varšava. Ostali veći gradovi su Radom (226.000), Płock (127.000), Siedlce (77.000) i Ostrołęka (55.000).

## Vanjski linkovi 
* Službena stranica

Kategorija:Vojvodstva u Poljskoj
Tristan da Cunha

**Tristan da Cunha** je grupa vulkanskih ostrva u južnom Atlantskom okeanu. Tristan da Cunha uključuje glavno ostrvo *Tristan da Cunha* — najudaljenije naseljeno ostrvo na svijetu — i nekoliko drugih nenaseljenih ostrva: Gough Island, Nepristupačno ostrvo i tri Nightingale Islands. Sva ostrva su planinska i vulkanska. Nepristupačno ostrvo i otočje Nightingale nalaze se 22 milje (35&nbsp;km) jugozapadno od glavnog ostrva, dok se ostrvo Gough nalazi 395&nbsp;km jugo-jugoistočno.

## Historija 
Ostrva je 1506. otkrio portugalski pomorac Tristão da Cunha i nazvao ih po sebi - *Ilha de Tristão da Cunha*. Ime se kasnije angliziralo u *Tristan da Cunha*.

Godine 1815. Ujedinjeno Kraljevstvo je anektiralo ostrva, vladajući njima iz Kejp kolonije u Južnoj Africi. Navodi se da je ovo prvenstveno bila mjera kojom se osigurava da Francuzi neće moći koristiti ostrva kao bazu za operaciju spašavanja za oslobađanje Napoleona Bonapartea iz njegovog izgnanstva na Svetoj Heleni. Okupacija je također spriječila Sjedinjene Američke Države da koriste Tristan kao bazu, kao što su to činile tokom rata 1812. godine.

Godine 1938., ostrva su proglašena zavisnom teritorijom Svete Helene. Imenovan je administrator koji će predstavljati guvernera. Administrator djeluje kao lokalni šef vlade i prima savjete od *Otočnog vijeća*, koje se sastoji od osam izabranih i tri imenovana člana. Tokom Drugog svjetskog rata ostrva su korišćena kao stanica Kraljevske mornarice, osnovana za praćenje kretanja njemačkih brodova u južnom Atlantiku. Godine 1961. erupcija vulkana primorala je evakuaciju cjelokupnog stanovništva. Godine 1962. ekspedicija Kraljevskog društva otišla je na ostrvo da procijeni štetu, izvještavajući da je naselje samo neznatno pogođeno. Većina porodica se vratila 1963. godine.

## Vanjski linkovi 
* Službena stranica
* Tristan da Cunha -  najizolovanije ostrvo na svijetu

## Reference
Zastava Tristan da Cunhe

mini|250px|Zastava Tristan da Cunhe

**Zastava Tristan da Cunhe** je usvojena 20. oktobra 2002. proklamacijom guvernera Svete Helene pod kraljevskim nalogom kraljice Elizabete. Prije 2002. ostrvo je koristilo zastavu Svete Helene za zvanične svrhe.

Zastava je plave boje, sa zastavom Ujedninjenog Kraljevstva u gornjem lijevom uglu i grbom Tristan da Cunhe na desnoj strani.

Zastavu je dizajnirao poznati veksilolog Graham Bartram.

## Reference 
Kategorija:Tristan da Cunha
Tristan da Cunha
Tetrafobija

[mini|200px|Lift u jednoj zgradi u [Šangaju gdje su preskočeni brojevi 4, 13 i 14]]
**Tetrafobija** je averzija ili strah od broja 4. Najčešće se javlja u zemljama Istočne Azije kao što su Kina, Japan, Koreja i Tajvan.

Kineska riječ za broj četiri zvuči slično kao riječ za smrt u mnogim formama govornog kineskog jezika. Slično je i u sino-japanskom i sino-korejanskom jeziku.

Posebna se pažnja obraća izbjegavanju broja 4 tokom praznika ili u slučaju bolesti u porodici, naročito u kineskoj kulturi. Tako se izbjegavaju svi brojevi koji u sebi sadrže brojku 4 kao 14, 24, i sl. U ovim zemljama, spratovi sa ovim brojevima se preskaču u zgradama, hotelima, kao i u bolnicama. Stolovi označeni brojevima 4, 14, 24 i sl. također se izbjegavaju na večerama povodom vjenčanja ili drugih društvenih okupljanja. U kompleksima za stanovanje blokovi zgrada koji bi trebali da nose brojeve 4, 14, 24 i sl. obično nose brojeve 3A, 13A, 23A itd.

U Hong Kongu, u zgradama kao što su Vision City i The Arch, preskočeni su spratovi od 40 do 49, tako da odmah poslije 39. sprata je 50. sprat. Ovo zbunjuje ljude koji nisu svjesni tetrafobije i vjeruju da navedeni spratovi nedostaju.

U Kini serije vojnih aviona počinju sa brojem 5, kao u slučaju aviona, a tajvanska i južnokorejanska mornarica ne koriste broj 4 na svojim brodovima.

## Također pogledajte 
* Triskaidekafobija

## Reference 
Kategorija:Fobije
Kravata

mini|200px|Kravate
**Kravata** je dekorativni odjevni predmet, oblika trake, koji se nosi oko vrata provučen ispod kragne košulje, izrađen od svile ili nekog drugog platna.

Kravata, smatra se izvornim hrvatskim proizvodom, raširila se Evropom u 17. vijeku posredstvom hrvatskih vojnika, na kojima je postala prepoznatljiv modni detalj. Među prvima su je prihvatili Francuzi, pa u njihov jezik dolazi pod nazivom *cravate*, a kasnije i u druge evropske jezike pod sličnim nazivima.

## Reference 
## Vanjski linkovi 
* https://jaggs.be/la-grande-histoire-de-la-cravate/?srsltid=AfmBOopDinCXIDZMXvncThKkQF4RziSpTc90skrGMLjN_e0UZ0ALXsWX

## Literatura 
* 
* 
* 

Kategorija:Modni dodaci
Kategorija:Hrvatski izumi
Anatoksin

[mini|[Ruby Hirose istražuje serume i antitoksine]]
**Anatoksin** je bakterijski toksin/otrov čija je toksičnost umanjena ili uklonjena (dezaktivacija) hemijskim ili toplotnim djelovanjem s time da su njegova svojstva poput imunogenosti ostala očuvana. Npr. anatoksin tetanusa se dobija iz tetanospazmina bakterije Clostridium tetani koja uzrokuje tetanus. Anatoksin tetanusa se još koristi za dobijanje vakcina obogaćenih plazmom.

Hemijska dezaktivacija se vrši Ramon metodom, već čitav vijek. Toksin se tretira 4%-tnim rastvorom formaldehida na temperaturi od 37&nbsp;°C tokom 30 dana, odnosno dok se otrov potpuno ne ukloni.

Anatoksini se koriste kao vakcine, npr. protiv difterije i tetanusa. Unošenjem vakcine stvaraju se antitijela koja potiču uništenje toksina i sprječavaju razvoj bolesti.
## Reference 
## Vanjski linkovi 
Kategorija:Medicinski tretmani
Kategorija:Imunologija
Mikroorganizam

**Mikroorganizmi** ili **mikrobi** je zajednički naziv za bakterije, gljive, viruse i protiste, nevidljivi su za ljudsko oko, odnosno vidljivi su samo pod mikroskopom. Riječ je složenica od gr. μικρός - *mikrós*, "mali" i ὀργανισμός - *organismós*, "organizam".

Nauka koja ih proučava zove se mikrobiologija. Prema djelovanju na makroorganizme, tj. na čovjeka, životinje ili biljke, mikroorganizmi se svrstavaju u tri grupe: korisne, štetne i neutralne.

* **Korisni mikroorganizmi**: neophodni za ekološke sisteme; većina bakterija, pripadnici fiziološke flore domaćina (obitavaju na koži, usnoj i nosnoj sluznici, donjem dijelu reproduktivnog sistema kod žena i u crijevima gdje vrše određene biohemijske aktivnosti), zatim vrste koje obavljaju poželjne hemijske procese (npr. u mlijeku, mliječnim proizvodima, tlu i vodi), oni koji se primjenjuju u privredi (npr. u proizvodnji lijekova, kvasca, piva i alkohola)
* **Štetni mikroorganizmi**: uzročnici neželjenih promjena u namirnicama i zaraznih bolesti, tj. patogeni
* **Neutralni mikroorganizmi**: žive u organizmu ljudi, životinja i biljaka, a nije im utvrđeno djelovanje.

## Također pogledajte 
* Bakterije
* Cijanobakterije
* Gljive
* Petrijeva zdjelica
* Prokarioti
* Protozoa
* Virus (biologija)
* Mikrobna kultura

Kategorija:Mikrobiologija
Kategorija:Mikroorganizmi
Vakcina

**Vakcina** je medicinski preparat koji sadrži materijal dobijen od mikroorganizama ili njihovih dijelova obrađen na poseban način kojim se uklanjanju njihova infektivna ali ne i antigena svojstva i služi u svrhu pobuđivanja imuniteta organizma u koji se unosi na određenu zaraznu ili malignu bolest.

Sigurnost i efikasnost vakcina je široko proučavana i verifikovana. Vakcina obično sadrži agens koji podsjeća na mikroorganizam koji uzrokuje bolest i često je napravljen od oslabljenih ili ubijenih oblika mikroba, njegovih toksina ili jednog od njegovih površinskih proteina. Agens stimuliše imunološki sistem tijela da prepozna agens kao prijetnju, uništi ga i da dalje prepozna i uništi bilo koji od mikroorganizama povezanih s tim agensom s kojima se može susresti u budućnosti.

Vakcine mogu biti profilaktičke (za sprečavanje ili ublažavanje efekata buduće infekcije prirodnim ili „divljim“ patogenom) ili terapeutske (za borbu protiv bolesti koja se već pojavila, kao što je rak). Neke vakcine nude potpuni sterilizirajući imunitet, u kojem je infekcija potpuno spriječena.

Primjena vakcina se zove vakcinacija. Vakcinacija je najefikasniji način prevencije zaraznih bolesti; široko rasprostranjeni imunitet zbog vakcinacije je u velikoj mjeri odgovoran za iskorjenjivanje velikih boginja širom svijeta i ograničavanje bolesti poput dječje paralize, malih boginja i tetanusa iz većeg dijela svijeta. Svjetska zdravstvena organizacija (WHO) izvještava da su trenutno dostupne licencirane vakcine za dvadeset pet različitih infekcija koje se mogu spriječiti.

Narodnu praksu cijepljenja protiv velikih boginja prenijela je iz Turske u Britaniju 1721. godine Lady Mary Wortley Montagu. Termini vakcina i vakcinacija izvedeni su od Variolae vaccinae (krave boginje), termina koji je osmislio Edward Jenner (koji je razvio koncept vakcina i stvorio prvu vakcinu) za označavanje kravljih boginja. Koristio je ovu frazu 1798. za dugačak naslov svog istraživanja Variolae vaccinae poznatog kao kravlje boginje, u kojem je opisao zaštitni učinak kravljih boginja protiv velikih boginja. Godine 1881, u čast Jennera, Louis Pasteur je predložio da se uvjeti prošire kako bi pokrili nove zaštitne vakcinacije koje su se tada razvijale. Nauka o razvoju i proizvodnji vakcina naziva se vakcinologija.

Pobuđeni imunitet stvara antitijela koja neutraliziraju dati mikroorganizam.

Navedeni preparat mora posjedovati određena svojstva; ne smije biti opasan, treba biti efikasan, njegova primjena jednostavna i prozvodnja relativno jeftina. 
 
Vakcine možemo razlikovati prema načinu dobijanja:
*vakcine dobijene od oslabljenih klica/patogena
*vakcine dobijene od mrtvih klica 
*Anatoksini
*od dijelova mikroorganizama 
*vakcine dobijene iz mikrobiotskih proizvoda.

Neke od najvažnijih vakcina su vakcine protiv boginja, bjesnila, tetanusa, dječije paralize (polio, poliomijelitis), tuberkuloze, gripe itd.

## Reference
Kategorija:Medicinski tretmani
Kategorija:Virologija
Karel Kosík

mini|Karel Kosik 
**Karel Kosik**, češki filozof, rođen je u Pragu 26. juna 1926 godine. Između 1937. i 1945. godine pohađa Državnu realnu gimnaziju u Pragu. Tokom Drugog svjetskog rata povezuje se sa protunacističkom organizacijom otpora gdje obavlja funkciju urednika ilegalnog časopisa „Borba mladih“. Zbog protunacističke djelatnosti, pripadnosti komunističkoj partiji i optužbe za veleizdaju interniran je od strane Gestapoa u Pragu 17.11.1944. godine. Početkom 1945. utamničen je u Terezinu, najvećem i najozloglašenijem nacističkom koncentracionom logoru u Češkoj. Maja 1945. godine obolio je od tifusa te je prebačen u Prag na liječenje. Između 1945. i 1950. godine pohađa visokoškolske studije, najprije na Filozofskom fakultetu Karlovog univerziteta u Pragu i to na odsjecima za filozofiju i sociologiju a potom u SSSR-u na Filozofskom fakultetu Lenjingradskog univerziteta. Diplomski rad brani na Filozofskom fakultetu Lomonosovljevog univerziteta u Moskvi. Godine 1963. stiče titulu doktora nauka odbranivši doktorsku tezu „Dijalektika konkretnog“. Godine 1968. imenovan je za univerzitetskog profesora filozofije na Karlovom univerzitetu u Pragu. Zbog konfrontiranja sa zvaničnom ideologijom biva isključen iz Komunističke partije 1970. godine a iste godine je i otpušten sa mjesta univerzitetskog profesora. Godine 1972. biva uhapšen i interniran u istražni zatvor u Pragu, dok je njegov stan temeljito pretresen uz oduzimanje knjiga i bilježaka, što je po riječima samoga Kosika za njega predstavljalo nenadoknadivu štetu. Naredne godine izdata je naredba o odstranjivanju svih knjiga i naučnih radova Karela Kosika iz čeških biblioteka. Nakon pada komunizma, Kosik ponovo postaje profesor filozofije Karlova univerziteta i obavlja tu funkciju sve do svoje smrti 21 februra 2003. godine u Pragu. U toku svoje naučne karijere bio je učesnik mnogih simpozija i naučnih skupova širom svijeta a odlikovan je i sa značajnim priznanjima za afirmaciju i širenje češke kulture. 

Prijevodi djela Karela Kosika na južnoslavenskim jezicima:

* Dijalektika konkretnog, Beograd, 1967. i Ljubljana, 1967.
* Dijalektika krize (sabrani ogledi i članci), Beograd, 1983.
* Lumpenburžoazija i viša duhovna istina, Zagreb, 1998.
* O dilemama suvremene povijesti, Zagreb, 2007.

## Vanjski linkovi 
* http://www.oxfordreference.com/search?q=Karel+Kos%C3%ADk&searchBtn=Search&isQuickSearch=true

## Reference 
Kategorija:Češki filozofi
Kategorija:Biografije, Prag
Kategorija:Rođeni 1926.
Kategorija:Umrli 2003.
Nermin Puškar

**Nermin Puškar - Puško**, rođen 12. aprila 1978. u Bihaću, je bosanskohercegovački muzičar i pjevač. Porijeklom je iz Cazina.

## Biografija 
Karijeru je započeo u grupi Krug sa kojom izdaje album "Odsustvo kraja". Nakon toga dolazi u Sarajevo i upisuje muzički akademiju 1998. godine. Sa grupom Knock out izdaje svoj drugi album "Jednom kad sve ovo..." na kojem je i autor svih pjesama. Početkom 2003. godine Nermin napušta Knock out i fokusira se na autorski rad. Od tog perioda sarađuje kao autor teksta i muzike, studijski muzičar, aranžer i producent sa zvjezdama pop i rock scene na prostoru bivše Jugoslavije. Između ostalih se izdvajaju: Marija Husar, Deen, Tony Cetinski, Massimo Savić, Dino Merlin, Željko Joksimović, Hari Mata Hari, Tifa, Amel Ćurić, Enver Lugavić, Karolina Gočeva, Erato, Lily Galić, Jelena Milušić i dr.

U ljeto 2005. Nermin počinje snimanje svog prvog solo albuma "Novi Svijet" u studiju Long Play u Sarajevu. Album je objavljen 2007. godine za Menart i Hayat Production.

## Reference 
Kategorija:Bosanskohercegovački muzičari
Kategorija:Bosanskohercegovački pjevači
Kategorija:Biografije, Bihać
Kategorija:Rođeni 1978.
Kategorija:Biografije, Cazin
Kategorija:Živi ljudi
Oscar za najbolji strani film

**Oscar za najbolji strani film** () jest najviša nagrada Američke filmske akademije (*AMPAS*), koja se dodjeljuje svake godine, za film koji je snimljen na jeziku, koji nije engleski. Prvo dodijeljivanje bilo je 1957. godine, a do tada su se dodijeljivale počasne nagrade i specijalne nagrade za strane filmove. Dodijeljivan od 1948-55. godine kao specijalna nagrada i tek 1957. godine, počinje njegova službena dodjela. Nominira se šest filmova od kojih se bira najbolji film. Nagrada se dodjeljuje filmu, a ne režiseru, koji preuzima nagradu i zastupa film na dodjeli Oscara. Nominirane filmove bira Akademija, od ukupno predloženih. Filmove za nominaciju predlažu filmske organizacije iz pojedinih država, tako da se broj predloženih filmova kreće oko trideset.

## Nagrade i nominacije 
### Najviše nagrada 
* 10 *Oscara*: Italija
### Najviše nominacija 
* 35 nominacija: Francuska
### Najviše nominacija bez nagrade 
* 8 nominacija bez nagrade: Izrael i Poljska
### Režiser s najviše nagrade 
* 4 *Oscara*: Federico Fellini i Vitorio De Sica
### Režiser s najviše nominacija 
* 4 nominacije Federico Fellini, José Luis Garci, István Szabó 
### Režiser s najviše nominacija bez nagrade 
* 4 nominacije: Mario Monicelli, Ettore Scola i Andrzej Wajda

## Uslovi dodjele 
## Oscar za najbolji strani film (od 1957) 
### 1950-e 
### 1960-e 
### 1970-e 
### 1980-e 
### 1990-e 
### 2000-te 
## Također pogledajte 
* BAFTA za najbolji film
* Zlatni globus za najbolji strani film

*
Kategorija:AWBkor
Sandale

mini|250px|Gumene sandale
**Sandale** su vrsta obuće koja se sastoji od đona pričvršćenog na stopalo različitim trakama. Sandale se razlikuju od drugih sličnih vrsta obuće tako što otkrivaju veći dio stopala. Proizvode se od različitih materijala, obično kože, drveta, biljnih vlakana, gume i sl.

## Historija 
Poznate su još u Mesopotamiji 1600-1200. p. n. e., nadalje u Egiptu, Rimu, starim američkim civilizacijama, a danas su uobičajena svakodnevna obuća meksičkih Indijanaca, gdje su poznate kao *huarache*.

Sandale su i svečana obuća biskupa kod pontifikalne mise. Posebna obuća pape i njegovih đakona (campagi) spominje se u 6. vijeku, a preuzeta je od rimskih senatora. U 9. vijeku spominju se *sandalia*, koje nose svi klerici. To su isprva otvorene, a od 11.-13. vijeka zatvorene cipele raznovrsna oblika. Od 14. vijeka posebne cipele u liturgijskim činima postale su privilegija biskupa, a nazivaju se caligae. Izrađuju se od svile i kožnog potplata, a iste su boje kao i ostalo liturgijsko ruho tog dana.

## Vanjski linkovi 
Kategorija:Obuća
Žučni mjehur

[mini|250px|Položaj žučnog mjehura (zeleno) u odnosu na druge organe u [stomaku]]
**Žučni mjehur** () je kruškoliki organ koji služi kao rezervoar za žuč, koja se u njemu koncentrira i postaje tri do četiri puta gušća od one koja dolazi iz jetre jer sluzokoža žučne kese apsorbira višak vode.

## Odnos žučnog mjehura sa drugim organima 
Žučni mjehur je dug od 8–11&nbsp;cm i smješten je na donjoj strani desnog jetrenog režnja. Jetra neprekidno luči žuč bez obzira na probavu i ta žuč napušta jetru kroz zajednički žučni kanal (lat. *ductus hepaticus communis*) i odlazi u dvanaestopalačno crijevo ili žučnu kesu. Kod čovjeka se žučni mjehur nalazi ispod desnog rebarnog luka.

## Fiziologija 
Žučna kesa sakuplja žuč kada nije potrebno variti hranu. Kada se u dvanaestopalačnom crijevu nađe hrana bogata mastima žučni mjehur se kontrahira i izbacuje žuč preko ductus choledocus u dvanaestopalačno crijevo. Istovremeno se otpušta Oddijev sfinkter da se olakša pražnjenje žuči u dvanaestopalačno crijevo. Ako nema probave, Oddijev sfinkter je zatvoren i žuč mora nazad u žučni mjehur gdje mu se oduzima voda. Na ovaj način ona postaje koncentriranija i sposobnija za razgradnju unesene hrane.

U žučnom mjehuru nalazi se oko 50 ml žuči koja se otpušta kada hrana koja sadrži masti uđe u probavni trakt, stimulišući lučenje holecistokinina. Žučne soli učestvuju u probavi masnih kapljica koje se rasprše pod dejstvom žuči na sličan način kao što to radi deterdžent. Na taj način se poveća površina masnih kapljica na koje tada lakše djeluje enzim lipaza koji je zadužen za razgradnju masti.

## Životinje sa žučnim mjehurom 
Žučni mjehur posjeduju kičmenjaci (osim konja i pacova), dok ga beskičmenjaci ne posjeduju.

## Bolesti žučnog mjehura 
Bolesti žučnog mjehura spadaju među najčešća oboljenja, naročito kod žena. Hirurško uklanjanje žučne kese spada u najčešće hirurške procedure i naziva se holecistektomija (lat. *cholecystectomia*)

## Vanjski linkovi 
## Reference 
Kategorija:Probavni sistem
Kategorija:Organi
Kategorija:Anatomija životinja
Dvanaestopalačno crijevo

mini|250px|Položaj tankih crijeva kod čovjeka
**Dvanaestopalačno crijevo** ili **dvanaesnik** () prvi je i najkraći od tri dijela tankog crijeva u koji se ulijevaju probavni sokovi jetre i gušterače (pH 5 - 7,5), želuca, te žuč iz žučnog mjehura. Nalazi se između želuca i jejunuma. Dvanaestopalačno crijevo kod čovjeka je dugo oko dvanaest inči (palaca) po čemu je i dobilo ime.

## Također pogledajte 
* Grizlica dvanaesterca

Kategorija:Probavni sistem
Avdo Sofradžija

**Avdo Sofradžija** rođen je 1940. godine u Cvilinu (Foča), gdje je završio osnovno i srednje obrazovanje. Biologiju je diplomirao na Prirodno-matematičkom fakultetu u Sarajevu 1965 godine, a magistrirao je na PMF-u u Zagrebu, 1971. godine. Doktorsku disertaciju: “Kariologija i citotaksonomski odnosi vrsta rodova Leuciscus iz voda Bosne i Hercegovine” odbranio je na PMF-u u Sarajevu 1977. godine.

U asistentskom i nastavničkom zvanju realizovao je nastavne programe iz oblasti evolucije, genetike čovjeka, bioloških resursa, genetičkog inžinjerstva i biotehnologije i biosistematike za studente PMF-a i Filozofskog fakulteta, te medicinskih fakulteta u Sarajevu i Tuzli. Jedan je od osnivača i višegodišnji rukovodilac Centra za humanu genetiku BiH. Rukovodio je velikim brojem seminarskih i diplomskih radova, te bio mentor i član komisija za ocjenu i odbranu više magistarskih i doktorskih teza na Univerzitetima u Sarajevu, Tuzli, Zagrebu i Beogradu. Od osnivanja (1997.) direktor je Centra za ihtiologiju i ribarstvo.

Dr. Sofradžija je u domaćim i stranim časopisima objavio (sam ili u koautorstvu) 200 naučnih i stručnih radova i knjiga, te rukovodio ili sarađivao u realizaciji 36 naučno-istraživačkih projekata i studija. Učestvovao je u radu oko 40 naučnih skupova u zemlji i inostranstvu. U okviru nekoliko studijskih boravaka u Moskvi, Petrogradu i Baltimoru usavršavao je animalnu i humanu genetiku.

Član je i funkcioner više domaćih i međunarodnih naučnih i stručnih organizacija, suorganizator i voditelj nekoliko naučnih skupova, član redakcija stručnih i naučnih časopisa i recenzent velikog broja naučnih i stručnih radova, elaborata, knjiga, ekspertiza i sl.
Obavljao je ili obavlja veći broj odgovornih funkcija u Odsjeku za biologiju i na PMF-u, te brojnim naučno-stručnim organima i društvenim organizacijama na Fakultetu, Univerzitetu i Gradu.

Za uspješan angažman u nastavno-naučnom, naučnoistraživačkom i društvenom radu, prof. Sofradžija je dobio niza priznanja i nagrada.
;Nagrade
*Nagrade SO Novo Sarajevo (1985.), 
*Republičke nagrade za naučni rad “Veselin Masleša” (1982.),
*Šestoaprilske nagrade grada Sarajeva (1992.), te 
*Nagrade “Boris Kidrič” (1977.) i
*Zlatne plakete za djelovanje u Pokretu “Nauku mladima” (1981.).
;Odlikovanja:
*Orden rada sa srebrnim vijencem (1978.), 
*Orden rada sa zlatnim vijencem (1990.),  
*Spomen plaketa grada Sarajeva (1985.),
*Plaketa Univerziteta (1986.).

Godine 2007. dodijeljeno mu je počasno zvanje "profesor emeritus" Univerziteta u Sarajevu.

## Reference
## Vanjski linkovi 
* https://scholar.google.com Avdo Sofradzija

Kategorija:Bosanskohercegovački biolozi
Kategorija:Bosanskohercegovački ihtiolozi
Kategorija:Biografije, Foča
Kategorija:Bosanskohercegovački naučnici
Kategorija:Prirodno-matematički fakultet u Sarajevu
Kategorija:Rođeni 1940.
Jejunum

mini|250px|Položaj tankih crijeva kod čovjeka
**Jejunum** je srednji dio tankog crijeva kod većine viših kičmenjaka, uključujući sisare, reptile i ptice.

Jejunum se nalazi između duodenuma i ileuma. Prelaz sa duodenuma u jejunum je izražen Treitzovim ligamentom. Kod ljudi jejunum je dugačak oko 2,5 metra. pH u jejunumu iznosi između 7 i 8. Jejunum, zajedno sa ileumom, visi na mezenterijumu što im omogućava veliku pokretljivost u stomaku.

Ime jejunum dolazi od latinske riječi za glad. Ovaj naziv crijevo je dobilo zato što nakon smrti crijevo je bez sadržaja.

## Reference 
## Vanjski linkovi 
Kategorija:Probavni sistem
Akvarij

mini|250px|Slatkovodni akvarijum
**Akvarij** je posuda ili prostor ispunjen vodom s minimalno jednom providnom stranom u kojem se čuvaju vodene životinje, najčešće ribe, i biljke. Veličina može varirati od malih kućnih do velikih javnih akvarija. Uz akvarij se nalazi i specijalizirana oprema za održavanje kvaliteta vode i drugih karakteristika potrebnih za život jedinki u akvariju.

Za izradu akvarija najčešće se koristi staklo, ali i plastične mase pleksiglas ili akrilik. To je zbog toga što je akvarij napravljen od plastike u odnosu na akvarij istih dimenzija napravljenoog od stakla, dva puta lakši, čak sedam puta otporniji na lom i može se savijati po želji. Mana pleksiglasa je što se lakše izgrebe, ali prednost je što se ponovo može ispolirati tako da se ogrebotine ne vide, što sa staklom nije moguće.

## Također pogledajte 
* Akvaristika

## Reference 
## Vanjski linkovi 
Kategorija:Akvaristika
Cotlar–Steinova lema

U matematici, u oblasti funkcionalne analize, **Cotlar–Steinova lema skore ortogonalnosti**, koja je naziv dobila po matematičarima Mischai Cotlaru i Eliasu Steinu. Može se koristiti za dobijanje informacija o operatorskoj normi operatora, koji djeluje iz jednog Hilbertovog prostora u drugi, kada se operator može razložiti u *skoro ortogonalne* dijelove.

Originalnu verziju ove leme (za samopridružene i međusobno komutativne operatore) dokazao je Mischa Cotlar 1955. godine, što ga je dovelo do zaključka da je Hilbertova transformacija neprekidni linearni operator u L^2, bez korištenja Fourierove transformacije.

## Cotlar–Steinova lema skore ortogonalnosti 
Neka E,\,F budu dva Hilbertova prostora.
Razmotrimo familiju operatora
T_j, j\in\mathbb{Z},
gdje je svaki T_j
neprekidni linearni operator iz E u F.

Naznačimo

: a_{jk}=\Vert T_j T_k^\ast\Vert_{F\to F},
\qquad b_{jk}=\Vert T_j^\ast T_k\Vert_{E\to E}.

Familija operatora
T_j:\;E\to F, j\in\mathbb{Z},
je *skoro ortogonalna* ako je

:A=\max_{j}\sum_{k}\sqrt{a_{jk}}

Cotlar–Steinova lema kaže da ako je T_j
skoro ortogonalno,
tada red
\sum_{j\in\mathbb{Z}}T_j
konvergira u topologiji jakog operatora,
i da je

:\Vert \sum_{j\in\mathbb{Z}}T_j\Vert_{E\to F}\le\sqrt{AB}.

## Primjer 
Slijedi primjer *ortogonalne* familije operatora. Razmotrimo matrice beskonačnih dimenzija

:
T=\left[
\begin{array}{cccc}
1&0&0&\vdots\\0&1&0&\vdots\\0&0&1&\vdots\\\cdots&\cdots&\cdots&\ddots\end{array}
\right]

i, također

:
\qquad
T_1=\left[
\begin{array}{cccc}
1&0&0&\vdots\\0&0&0&\vdots\\0&0&0&\vdots\\\cdots&\cdots&\cdots&\ddots\end{array}
\right],
\qquad
T_2=\left[
\begin{array}{cccc}
0&0&0&\vdots\\0&1&0&\vdots\\0&0&0&\vdots\\\cdots&\cdots&\cdots&\ddots\end{array}
\right],
\qquad
T_3=\left[
\begin{array}{cccc}
0&0&0&\vdots\\0&0&0&\vdots\\0&0&1&\vdots\\\cdots&\cdots&\cdots&\ddots\end{array}
\right],
\qquad
\dots.

Tada je
\Vert T_j\Vert=1 za svako j,
odakle slijedi da red \sum_{j\in\mathbb{N}}T_j
ne konvergira u topologiji uniformnog operatora.

Ipak, pošto je
\Vert T_j T_k^\ast\Vert=0
i
\Vert T_j^\ast T_k\Vert=0
za j\ne k,
Cotlar–Steinova lema skore ortogonalnosti govori nam da

:T=\sum_{j\in\mathbb{N}}T_j

konvergira u topologiji jakog operatora, te da je ograničen sa 1.

## Reference 
* Mischa Cotlar, *A combinatorial inequality and its application to L^2 spaces*, Math. Cuyana 1 (1955), 41-55
* Elias Stein, *Harmonic Analysis: Real-variable Methods, Orthogonality and Oscillatory Integrals*. Princeton University Press, 1993. 
## Vanjski linkovi 
* http://www.math.tamu.edu/~comech/papers/CotlarStein/CotlarStein.pdf  (en)

Kategorija:Hilbertov prostor
Kategorija:Teorija operatora
Kategorija:Nejednakosti
Kategorija:Matematičke teoreme
Pravni fakultet u Sarajevu

mini|desno|250px|Pravni fakultet u Sarajevu
**Pravni fakultet u Sarajevu** je najstarija savremena visokoškolska institucija u oblasti društvenih nauka u Bosni i Hercegovini.

## Historija 
Nastanak Fakulteta vezuje se za početak savremene historije visokoškolske nastave u BiH, tj. za 20. august 1946. godine. U prvoj akademskoj godini 1946/47. godine, nastava je počela 6. februara 1947. godine, a bilo je upisano ukupno 334 studenta. Od školske godine 1963/64. broj upisanih studenta raste, odnosno te godine je upisano preko 1000 studenata.

Do danas upisano je oko 57.000 studenata, a diplomu Pravnog fakulteta u Sarajevu primilo je 11.500 studenata (podatak iz septembra 2003).

## Također pogledajte 
* Univerzitet u Sarajevu

## Vanjski linkovi 
* Zvanična stranica fakulteta
* Udruženje studenata Pravnog fakulteta u Sarajevu

Kategorija:Fakulteti u Bosni i Hercegovini
Kategorija:Obrazovanje u Sarajevu
Kategorija:Univerzitet u Sarajevu
Kategorija:Obrazovne institucije osnovane 1946.
Sarajevo
Krajnici

mini|Od vrha prema dnu: Tvrdo nepce, mehko nepce, resica, krajnik, jezik
mini|Krajnici izvađeni hirurškim zahvatom

**Krajnici**, **tonzile** ili **glandule** su dio limfnog sistema i nalaze se na obje strane grla. Najčešće postajemo svjesni krajnika kada se inficiraju i osjetimo bol u grlu. Infekcija krajnika je patološko stanje i naziva se tonzilitis.

Kao i drugi dijelovi limfnog sistema, tonzile su dio imunog sistema i pomažu u odbrani protiv infekcija. Tvrdi se da imaju ulogu u spriječavanju infekcija ždrijela i gornjeg respiratornog trakta zbog svog strateškog položaja na samom početku trakta. Oni su prva linija odbrane od mikroorganizama prisutnih u zraku i drugih štetnih tvari.

## Vrste 
Razlikujemo tri grupe tonzila:

* nepčane tonzile - lat. *tonsilla palatina* 
* ždrijelna tonzila - lat. *tonsilla pharygeus* 
* jezična tonzila - lat. *tonsilla lingualis*

## Veličina i komplikacije 
Tonzile, svoju najveću veličinu dostižu oko puberteta i nakon toga postepeno atrofiraju. U proporcionalnom odnosu s prečnikom grla mlađe djece tonzile su najveće. Uklanjanje tonzila preporučuje se kada otežavaju protok zraka ili gutanje, a naročito kod gnojnih angina jer tada postaju još veće. Kod starijih pacijenata, asimetrija u veličini tonzila može upućivati na infekciju virusom ili tumor.

Uklanjanjem tonzila odstranjeno tkivo se ne obnavlja. Nedostatak tonzila ponekad može oslabiti ukupnu odbrambenu sposobnost imunog sistema. Naravno, hirurško odstranjivanje u slučajevima iz prethodnog paragrafa je opravdano ili preporučljivo te nephodno kod malignih oboljenja.

Kategorija:Limfni sistem
Kategorija:Imunološki sistem
Zijevanje

mini|200px|Zijevanje
**Zijevanje** je refleks simultanog udisaja zraka i širenja bubnjića praćeno izdisajem.

Zijevanje je povezano sa umorom, stresom, pretjeranim radom, nedostatkom stimulacije ili dosadom. Postoji nekoliko teorija šta uzrokuje zijevanje. Najčešće zijevanje se povezuje sa nedostatkom kisika, ali nije naučno dokazano jer zijevanjem se unosi manja količina kisika nego običnim disanjem.

Psiholozi koji su pratili 44 ispitanika su zaključili kako zijevanje omogućuje hladnom zraku da dopre do mozga, pomažući mu tako da ostane u "stanju pripravnosti".

## Reference 
## Vanjski linkovi 
Kategorija:Refleksi
Kategorija:San
Selkis

**Selkis** (**Selqet** [Selket], **Selkit**, **Serqet** [Serket]) je u egipatskoj mitologiji božica škorpija.

## Opis 
Selkis je božica magije, koja na glavi nosi škorpiju. Ponekad je prikazana kao škorpija sa glavom žene, te sa Hatorinim rogovima i Sunčevim diskom. Ponekad je prikazana sa krilima. U Tutankhamonovoj grobnici je pronađena Selkisina zlatna statua. Budući da najopasnije škorpije žive u sjevernoj Africi i mogu ubiti, njoj se molilo za milost i zaštitu. Po njoj se prozvao jedan faraon - Kralj Škorpion.

## Mitovi 
[100 px|lijevo|mini|Selkis, zlatna statua iz [Tutankhamonove grobnice]]
Selkis je Mafdetina sestra, Raova kćer. Ona živi u podzemlju, gdje zajedno sa Izidom, Neftidom i Neit štiti organe pokojnika. Kad je Horus bio malen, ugrizla ga je škorpija u močvari. Selkis je pomogla Horusu tako što je izvukla otrov iz njegovog tijela. U drugom mitu, to je učinio Tot. Selkis ima sedam škorpija: Tjetet, Matet, Mesetet, Mesetef, Tefen, Befen i Petet. Posljednje tri je dala Izidi za Horusovu zaštitu. Također, zaštitnica je Horusovog sina Kebehsenufa. Njen sin je Nehebkau, koji je također bog škorpija. Dok Selkisin otac Ra putuje podzemljem, napada ga zmija Apop, a Selkisina zadaća da je sveže do jutra.

## Kult 
Selkis nije imala hramove, ali je imala sveštenike koji su učili liječiti rane zmija i škorpija. Prvobitno su je poštovali u delti Nila. Prizivana je za zaštitu od pustinjskih životinja. Smatrana je dobrom, ali i strašnom, te su zmije i škorpije bili pod njenom kontrolom. Posebno je zazivana zbog zaštite djece i majki.

## Vanjski linkovi 
Kategorija:Egipatske božice
Limeni bubanj

* *Limeni bubanj* (roman), roman njemačkog književnika Güntera Grassa
* *Limeni bubanj* (film), film režisera Volkera Schlöndorffa
Postotak

mini|upright|Oznaka za postotak
**Postotak** (od lat. i ital. *percent*, *procent* - stoti dio) je pojam koji označava stoti dio nečeg, te se koristi za predstavljanje i upoređivanje vrijednosti među kojima se odnos veličina može predstaviti stotim dijelom osnovne vrijednosti. Stoga se postotak smatra i kao bezdimenzionalnom pomoćnom jedinicom za usporedbu fizičkih veličina.

Iznos u postocima označava se znakom % (naprimjer 63,7 %). Po standardu DIN 5008, između broja i oznake postotka stavlja se razmak. Procentni račun se može računati kao razlomak (19 % = 19/100) ili u decimalnom sistemu (19 % = 0,19).

## Definicija 
Znak postotka se može matematički definirati kao unarni postfiks operator, koji dijeli prethodni procentni izraz p sa 100. Stoga je on definiran kao linearna funkcija koja preslikava jedan realan broj u drugi:
:\begin{matrix}\%:\ & \mathbb{R} \to \mathbb{R}\\
& p \mapsto \frac{p}{100}\end{matrix}

## Primjeri 
* Jedan postotak je stoti dio :
:1\,\% = \frac{1}{100} = 0{,}01
* Sto posto je jedno cijelo:
:100\,\% = \frac{100}{100} = 1
* 75 posto su tri četvrtine:
:75\,\% = \frac{75}{100} = \frac{3}{4} = 0{,}75
* 50 posto je jedna polovina:
:50\,\% = \frac{50}{100} = \frac{1}{2} = 0{,}5

### Njemačka 
U nekim starijim zakonskim tekstovima u Njemačkoj korišten je izraz *vom Hundert* (od stotinu), skraćeno *vH* ili *v.H.*. Međutim, ovaj izraz DIN (Njemačke industrijske norme) ne preporučuje.

## Reference 
Kategorija:Elementarna aritmetika
Gostivar

**Gostivar** (; ) jest grad i sjedište istoimene općine u Sjevernoj Makedoniji smješten u Pološkoj kotlini u podnožju Šar planine. Gostivar je jedna od najvećih općina u državi sa 81.042 stanovnika. Dobro je povezan putevima i željeznicom sa ostalim gradovima u regiji kao što su Tetovo, Skoplje, Kičevo, Ohrid i Debar.

## Naselja u Općini Gostivar
Ukupni broj naselja u općini je 34, od toga je 33 sela (Balin Dol, Belovište, Brodec, Vrutok, Gornja Banjica, Gornja Đonovica, Gornje Jelovce, Debreše, Donja Banjica, Donja Đonovica, Donje Jelovce, Železna Reka, Zdunje, Korito, Kunovo, Lakavica, Lešnica, Malo Turčane, Merdita, Mitrovi Krsti, Negotino, Padalište, Pečkovo, Simnica, Srbinovo, Sušica, Strajane, Raven, Rečane, Trnovo, Tumčevište, Forino, Čajle, Čegrane) i samo jedan grad Gostivar.

## Reference 
## Vanjski linkovi 
* Zvanični sajt

Kategorija:Gradovi u Sjevernoj Makedoniji
Kategorija:Gostivar
Burgundska kraljevina

mini|desno|200px|Prvo kraljevstvo
**Burgundska kraljevina** je bila srednjovjekovna evropska kraljevina, nastala u drugoj polovini 5. vijeka, kada su se Burgundi, po dozvoli rimskog cara, nastanili u lionskoj provinciji. 
Rani germanski Burgundi (ili Burgundiones) su živjeli u istočnom dijelu srednje Evrope (u današnjoj Poljskoj, a vjerovatno i Moravskoj) po Tacitu iz 98. godine N.E. U 3. i 4. vijeku oni, kao i Franci, nisu igrali veliku ulogu u podrivanju Zapadnog rimskog carstva, ustvari Burgundi su bili relativno mali narod. Prešli su Rajnu s Vandalima 406. i naselili se duž njene zapadne obale, sa svojim ​​sjedištem u Ženevi. Tamo su naišli na druge grupe germanskih naroda koji su se naselili na upražnjena zemljišta pod vlašću Rimljana u 3. vijeku, zajedno sa Chamavi i drugim franačkim narodima.
Za vrijeme vladavine cara Gundobada (464-516) zapisan je burgundski zakon. To je zbirka burgundskog prava, sastavljena pod snažnim uticajem rimskog prava. Burgundi su za rimljane sastavili posebnu zbirku rimskih zakona (**Lex Romana Burgundionum**). Burgundsku kraljevinu su 534 godine uništili Franci.

## Literatura 
* Davies, Norman (2011) Vanished Kingdoms: The History of Half-Forgotten Europe ()

## Vanjski linkovi 
* *Burgundska kraljevina* na historyfiles.co.uk

Kategorija:Historija